- Hindi News
- National
- इटावा में 4 से 10 मार्च तक पंच कल्याणक और प्रतिष्ठा महोत्सव, तैयारियां पूरी
इटावा में 4 से 10 मार्च तक पंच कल्याणक और प्रतिष्ठा महोत्सव, तैयारियां पूरी
इटावाशहर में गैंता रोड जैन मंदिर में पंचकल्याणक प्रतिष्ठा महोत्सव विश्व शांति महायज्ञ 4 मार्च से 10 मार्च तक आयोजित होगा। समाज अध्यक्ष महेंद्र कुमार सामरिया ने बताया कि 4 से 10 मार्च तक होने वाले इस महोत्सव में कई कार्यक्रम आयोजित होंगे।
इस अवसर पर मुनि श्री प्रवचन केसरी विश्रांत सागर महाराज क्षुल्लक श्री विश्वोत्तम सागर महाराज के सानिध्य में यह कार्यक्रम आयोजित होगा जिसमें 11 नई और 21 पुरानी प्रतिमाओं की प्रतिष्ठा की जाएगी। वही इस कार्यक्रम को लेकर शहर में जगह जगह स्वागत द्वार लगाए गए है तथा शहर को सजाया गया है। मीडिया प्रभारी राजेंद्र जैन, पंकज जैन ने बताया कि पंचकल्याणक प्रतिष्ठा महोत्सव में 4 मार्च को घट यात्रा ध्वजारोहण के साथ प्रारंभ होगा इसके बाद 5 मार्च को गर्भ कल्याणक पूर्व रुप, 6 मार्च को गर्भ कल्याणक उत्तर रुप तथा 7 मार्च को जन्म कल्याणक होगा। इस अवसर पर शहर में भव्य शोभायात्रा निकाली जाएगी जिसमें हाथी, घोड़े सहित अन्य स्थानों के बैंड बाजें आकर्षण का केंद्र होंगे। 8 मार्च को तपकल्याणक, 9 मार्च को ज्ञान कल्याणक और 10 मार्च को मोक्ष कल्याणक कार्यक्रम आयोजित होगा। कार्यक्रम के संरक्षक केसरीलाल हरसोरा, विनय दोराया बाबूलाल जैन ने बताया कि इस अवसर पर भगवान श्री वासुपूज्य की प्रतिमा प्रतिष्ठा होगी और नवीन मंदिर में ब्रह्मचारी प्रदीप शास्त्री, पियुष जबलपुर के निर्देशन में पं. कोमल प्रसाद शास्त्री कोटा इनके सहयोगियों द्वारा महोत्सव के कार्यक्रम आयोजित कराये जाऐंगे। वही रात्रि को संगीतकार सुनील जैन एंड पार्टी कोलारस द्वारा सांस्कृतिक कार्यक्रम आयोजित होंगे। वही पंचकल्याणक प्रतिष्ठा महोत्सव के बाद 11,12 13 मार्च को गोम्मट सार कर्मकाण्ड पर संगोष्ठी आयोजित होगी। वही 13 मार्च को भगवान वासुपूज्य का प्रथम महामस्तिका अभिषेक महोत्सव कार्यक्रम आयोजित होगा।
इटावा. पंचकल्याणक में मंगल आगमन करते विश्रांत सागर महाराज।
tgl_Latn sot_Latn hin_Deva hin_Deva hin_Deva hin_Deva bho_Deva